Súradnice: 42°51′58.5″S 25°29′22.3″V﻿ / ﻿42,866250°S 25,489528°V﻿ / 42.866250; 25.489528

**Fontána pri hodinovej veži** (bulh. Чешма при часовниковата кула‎ – *Češma pri časovnikovata kula*), alebo **Fontána u hodinovej veže** (bulh. Чешма до часовниковата кула‎ – *Češma do časovnikovata kula*) je kašna z polovice 19. storočia, ktorá sa nachádza v meste Triavna v Gabrovskej oblasti v severnom Bulharsku.

Stavba má pridelený štatút kultúrnej pamiatky miestneho významu.

Lokalita
--------

Fontána pri hodinovej veži sa nachádza v historickej časti mesta Triavna na historickom námestí „Ďado Nikola" (bulh. площад „Дядо Никола"‎ – ploštad „Ďado Nikola", doslova *ulica deda Nikolu*). Nachádza sa pri severozápadnom rohu trevnenskej hodinovej veže. V spojitosti s ostatnými stavbami námestia tvorí jedinečný pamiatkovo chránený obrodenecký architektonický ansábel.

Dejiny
------

Fontánu nechala postaviť trevnenská radnica v roku 1851, čo je zrejmé z nápisu, ktorý sa na fontáne zachoval. Postavili ju pravdepodobne kamenárski majstri, ktorí v tom čase prechádzali mestom.

V rokoch 1937 – 1943 bola fontána niekoľkokrát premiestňovaná. V roku 1967 stavba získala štatút kultúrnej pamiatky miestneho významu. V roku 1968 prebehli na fontáne reštauračné práce.

Charakteristika
---------------

Fontáne je postavená z miestbeho kameňa. Je postavená vo forme pravouhlej prizmy. Dosahuje výšky približne 2,5 metra. Spočiatku stála ako samostatná stavba, neskôr bola premiestnená k fasáde trevnenskej hodinovej veže.

Na prednej fasáde sa vo vrchnej časti nachádza ozdobný reliéf zobrazujúci rozetu. Pod reliéfom sa nachádza pamätný nápis:

*V leto 1851 oktomvri ot selskata obština se podnoviavat. Teka i vsički žadni napojavat. Pătnici, pijnete i spomenete.* (bulh. В лето 1851 октомври от селската община се подновяват. Тека и всички жадни напояват. Пътници, пийнете и споменете. doslova *V lete v októbri 1851 ju obec obnovila. Tečie a dáva vodu všetkým smädným. Pútnici, pite a spomínajte.*)

Na konci 19. storočia bol na prednú fasádu fontány na miesto nad pôvodným rozetovým reliéfom pridaný ďalśí ozdobný reliéf, ktorý zobrazuje dvojhlavého orla. Z obidvoch strán reliéfu sa nachádza nápis: 

*M-C MAJ 1891 g.* (bulh. М-Ц МАЙ 1891 г. doslova *MESIAC MÁJ roku 1891.*).

Štatút a dôvod pamiatkovej ochrany
----------------------------------

Kategória: kultúrna pamiatka miestneho významu

Rok vyhlásenia: 1967

Dôvod pamiatkovej ochrany: architektonicko-staviteľská hodnota stavby

Oficiálny názov na zozname kultúrnych pamiatok: *Češma pri časovnikovata kula* (bulh. Чешма при часовниковата кула, doslovne Fontána pri hodinovej veži

Referencie
----------

1. 1 2 3 4 5 6 7 8 9   *НИНКН: Област Габрово* [online]. ninkn.bg, [cit. 2023-11-14]. Dostupné online.
2. 1 2 3 4 5 6 7 8 9 10 11 12 13 14  DIMITROVA, Irina. Na razchodka iz văzroždenska Triavna. Varna : Izdatelstvo „Slavena". 2018. 72 s. ISBN 9786191901289. S. 16 – 17. (po bulharsky)
3. 1 2 3 4 5 6 7   *Регистри | Община Трявна* [online]. tryavna.bg, 2017-06-26, [cit. 2023-07-05]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Fontána pri hodinovej veži (Triavna)**